Gedurende 2017 het talle konferensies en byeenkomste wêreldwyd op die 500-jarige herdenking van die sestiende-eeuse Protestantse Reformasie(s) gefokus. Ook in Suid-Afrika het ’n hele aantal akademiese geleenthede die soeklig op die geskiedenis, teologie en nalatenskap van die Reformasie laat val. Die jaarlikse kongres van die “Theological Society of South Africa”, byvoorbeeld, het met die tema “Tussen konflik en gemeenskap: die ontvangs van die sestiende-eeuse Reformasies in Suid-Afrika” in gesprek getree. In Oktober 2017 is &apos;n konferensie op Stellenbosch gehou met as hooftema “Die kreet om lewe: Reformasie vandag”, terwyl nog ’n simposium op Stellenbosch op “Bonhoeffer en die Reformasie” gefokus het. In hierdie uitgawe van Desember 2017 van die Stellenbosch Teologiese Joernaal sluit ons daarom onder die hofie “Die sestiende-eeuse Protestantse reformasies herdenk” ’n aantal artikels in wat as referate by hierdie akademiese konferensies aangebied is, of met die tema saamhang. Judasbok - Wynand du Toit - Groep7 eShop
> Geskiedenis>Judasbok - Wynand du Toit
Judasbok - Wynand du Toit
Reference: ISBN: 978-1-928327-77-6
Judasbok beloof om die leser op ‘n ongelooflike intense er­varing te neem en ‘n indiepte kyk te gee na wat agter die skerms gebeur het en wat aanleiding daartoe gegee het dat Wynand du Toit ‘n huishoudelike naam in Suid-Afrika geword het.
In Mei 1985 land ‘n nege-man-span van die Suid-Afrikaanse Spesiale Magte op ‘n strand in die olieryke Cabinda-provinsie van Angola. Hul uitsluitlike doel is die vernietiging van ses massiewe olie-opgaartenks. Die daaropvolgende skietgeveg lei tot die dood van twee soldate en die gevangeneming van kaptein Wynand du Toit. Dit alles dui op een ding : Verraad!
Lees hier in sy eie woorde die gebeure van daardie nag en die diepgaand nagmerrie van sy gevangeneskap, die sameswerings en die uitein­delike afleiding dat die hele operasie slegs ‘n opening­skuif was wat uiteindelik die Suid-Afrikaanse volk moes mislei tot oorgawe in Angola en die onafhanklikheid van Namibië.
Ook beskikbaar as eBoek by die volgende skakel: https://store.kobobooks.com/en-us/ebook/judasbok